|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Главен държавен здравен инспектор |

|  |  |
| --- | --- |
|  |  |

**ДО**

**Г-Н КРАСИМИР ВЪЛЧЕВ**

**МИНИСТЪР НА ОБРАЗОВАНИЕТО И НАУКАТА**

**КОПИЕ:**

**ДИРЕКТОРА НА**

**РЗИ……………………..**

Към наш изх. № 16-00-4/10.03.2020 г.

**Относно:** провеждането на изпити в учебните заведения в условията на COVID-19

**УВАЖАЕМИ Г-Н ВЪЛЧЕВ,**

Във връзка с взетите решения за провеждане на Националното външно оценяване (НВО) за 7-ми и Държавните зрелостни изпити за 12-ти клас обръщаме внимание на следното:

Провеждането на изпитите следва да се извърши при спазване на всички противоепидемични мерки, вкл. и тези, въведени със Заповед № РД-01-124/13.03.2020 г. и нейните изменения, Заповед № РД-01-197/11.04.2020 г., изменена със Заповед № РД-01- 247/01.05.2020 г. и следните препоръки:

- ръководството на учебното заведение следва да създаде организация за провеждане на филтър и поетапно влизане на учениците през един вход, като не се допускат ученици с грипоподобни симптоми и повишена температура.

- да се създаде организация чакащите да влязат ученици да спазват дистанция помежду си на разстояние минимум 1,5 – 2,0 м;

- ръководството на учебното заведение да създаде организация за спазване на изискванията за хигиената на ръцете преди влизане в класната стая, след ползване на санитарен възел, след приключване на изпита, както и правилата за дихателен етикет;

- за да се изпълни горното е необходимо в преддверията към санитарните възли да бъдат създадени условия, като дозаторите за течен сапун да бъдат своевременно зареждани, а като допълнение бъдат поставени и дозатори за дезинфектант за ръце (биоцид), който следва да отговаря на нормативните изисквания, и съоръжения за еднократни кърпи за ръце. Да не се допуска тоалетните клетки да остават без тоалетна хартия;

- задължително в дните, предхождащи деня на изпита, в учебното заведение следва да бъдат проведени хигиенни мерки, като основно почистване и крайна дезинфекция на коридори, класни стаи/зали/кабинети, санитарни помещения и др., вкл. и повърхностите и седалките и облегалките на учебните чинове/маси и столове.;

- един/а учебен чин/учебна маса може да се използват от един ученик. С цел спазване на дистанция не се допуска ученици от две съседни редици да стоят един до друг;

- провеждането на изпитите следва да е организирано така, че да бъде създадена възможност за периодично проветряване на помещенията;

- да се създаде организация така, че да не се допусне размяната или ползването на едни и същи лични вещи, пособия, помагала и др. от няколко ученика едновременно. Всеки ученик ползва само лични пишещи средства и други допустими пособия и помагала;

- да бъде създадена организация, така, че да не се допуска струпване на ученици в коридорите пред класните стаи и санитарните помещения;

- след приключване на изпитния процес също следва да се създаде организация така, че да не се допусне струпване на ученици на изходите и в двора на учебното заведение;

- да на се допуска струпване на родители пред и в двора на учебното заведение.

Използваните в учебните заведения биоциди (дезинфектанти) трябва да бъдат разрешени от министъра на здравеопазването. Биоцидите трябва да бъдат задължително етикетирани от производителя, като на етикета следва да бъдат посочени данни за тяхното предназначение, изисквания относно начина на използване, дозиране и мерки за безопасно съхранение, номер на издаденото разрешение. Министерство на здравеопазването поддържа на страницата си в Интернет Регистър на биоцидите, за които има издадено разрешение за предоставяне на пазара. Регистърът се актуализира най- малко веднъж месечно.

По препоръка на СЗО, с цел превенция на разпространението на COVID-19 следва да се използват дезинфектанти (биоциди) с доказано вирусоцидно или частично/ограничено вирусоцидно действие.

Повърхностите, които ще бъдат третирани в учебните заведения, дезинфектантите трябва да бъдат разрешени за Продуктов тип 2 „Дезинфектанти и алгициди, които не са предназначени за пряка употреба върху хора или животни“ и/или за Продуктов тип 4 „Област на употреба, свързана с храни и фуражи“.

Препоръчително е да се избере дезинфектант, постигащ ефективност при по-кратко време на въздействие (до 15 минути).

Дезинфектантите за ръце следва да отговарят на гореописаните препоръки, но да бъдат разрешени за Продуктов тип 1: „Хигиена на човека“.

Дезинфекционният ефект се постига единствено при спазване на указанията за употреба.

С цел да се даде равен шанс на всички ученици следва да се обмислят и предложат възможности поставените под карантина или изолация, или болни ученици също да положат посочените по-горе изпити чрез възможностите на съвременните интернет технологии.

С уважение,

